title: Krampouezh
text: Krampouezh zo ur meuz bet boutin war ar maez e Breizh-Izel. Hiziv e vez debret muioc'h e kêr, en tier-krampouezh, pe er gêr.
  
  Ober krampouezh 
  
  War ur billig, pe ur gleurc'h e vez graet krampouezh. Warni e vez ledet an toaz ha lakaet da boazhat.
  
  Bleud, uioù, ha laezh az a peurliesañ d'ober an toaz. Paket e vo ur banne gant ul loa-bod ha ledet war ar billig (tommet ha lardet en a-raok) gant ur rozell. Ur wech poazhet, troet gant ur spanell pe ur sklisenn, ha poazhet c'hoazh, e vo aozet ar grampouezhenn.
  
  Daou seurt zo : ar c'hrampouezh ed-du, teñval o liv, hag ar c'hrampouezh gwinizh, sklaer pe rous a zo un dibenn-pred saourus.
  
  Debriñ krampouezh 
  Gwechall e veze debret ar c'hrampouezh hep netra warne, nemet ur vi a-wechoù. 
  Toaz sall a veze, gant bleud gwinizh-du kentoc'h, da zebriñ gant soubenn pe gant chistr. Toaz sukret d'ober krampouezh dous. 
  
  Hiriv e vez lakaet traoù a bep seurt war-benn ar c'hrampouezh: 
   amann, fourmaj, kig-moc'h ha vioù a vez lakaet alies war ar c'hrampouezh ed-du, 
   amann, sukr, kaotigell, ha chokolad a lakaer peurliesañ war ar c'hrampouezh gwinizh-gwenn.
  
  E broioù all 
  Krampouezh a vez graet e broioù all, hag e doareoù all:
   e Normandi e vez lakaet calvados en toaz
   en Elzas e vez lakaet bier
   tud all a laka rom.
  
  Tiez-krampouezh 
  
  Debriñ krampouezh a vez graet e tier-krampouezh alies.
  
  Pennadoù kar 
   kaletez
   galfrez
  
  Keginerezh Breizh
  Krampouezh